CELEX: 62020CN0649
Language: fi
Date: 2020-12-01 00:00:00
Title: Asia C-649/20 P: Valitus, jonka Espanjan kuningaskunta on tehnyt 1.12.2020 unionin yleisen tuomioistuimen (laajennettu kahdeksas jaosto) yhdistetyissä asioissa T-515/13 RENV ja T-719/13 RENV, Espanja ym. v. komissio, 23.9.2020 antamasta tuomiosta

29.3.2021   
            
            
               FI
            
            
               Euroopan unionin virallinen lehti
            
            
               C 110/13
            
         
      Valitus, jonka Espanjan kuningaskunta on tehnyt 1.12.2020 unionin yleisen tuomioistuimen (laajennettu kahdeksas jaosto) yhdistetyissä asioissa T-515/13 RENV ja T-719/13 RENV, Espanja ym. v. komissio, 23.9.2020 antamasta tuomiosta
      (Asia C-649/20 P)
      (2021/C 110/13)
      Oikeudenkäyntikieli: espanja
      
         Asianosaiset
      
      
         Valittaja: Espanjan kuningaskunta (asiamiehet: S. Centeno Huerta ja S. Jiménez García)
      
         Muu osapuoli: Euroopan komissio
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa unionin yleisen tuomioistuimen yhdistetyissä asioissa T-515/13 RENV ja T-719/13 RENV, Espanjan kuningaskunta ym. v. komissio, 23.9.2020 antaman tuomion, EU:T:2020:434
               
            
                  —
               
               
                  kumoaa valtiontuesta SA.21233 C/11 (ex NN/11, ex CP 137/06) Espanjan soveltama tiettyihin rahoitusleasingsopimuksiin sovellettava verojärjestelmä (Espanjan tax lease -järjestelmä) 17.6.2013 tehdyn komission päätöksen (1)
                  
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      
                  1.
               
               
                  Unionin yleinen tuomioistuin on rikkonut perusoikeuskirjan 47 artiklaa, luettuna yhdessä SEUT 256 artiklan kanssa, koska SEUT 107 artiklan 1 kohdan mukaisen tuen valikoivuuden tarkastelua ei ole perusteltu, sekä loukannut takaisinperimistä koskevia periaatteita.
               
            
                  2.
               
               
                  Unionin yleinen tuomioistuin on tehnyt oikeudellisen virheen tulkitessaan SEUT 107 artiklan 1 kohtaa toimenpiteen valikoivuuden osalta.
               
            
                  3.
               
               
                  Unionin yleinen tuomioistuin on tehnyt oikeudellisen virheen tulkitessaan ja soveltaessaan luottamuksensuojan ja oikeusvarmuuden periaatteita SEUT 108 artiklan mukaisen tukijärjestelmien seuraamisen yhteydessä sekä arviointimenetelmänsä että kummankin periaatteen sisällön osalta.
               
            
                  4.
               
               
                  Unionin yleinen tuomioistuin on tehnyt oikeudellisen virheen tulkitessaan ja soveltaessaan tuen takaisinperintää koskevia periaatteita.
               
            
         (1)  EUVL 2014, L 144, s. 1.